Mate Boban

Mate Boban (Sovići, 12. februara 1940. - 7. juli 1997.), bosanskohercegovački i hrvatski političar. Prvi predsjednik samoproglašene Hrvatske Republike Herceg-Bosne. U optužnicama pred Tribunalom u Hagu je označen kao dio udruženog zločinačkog poduhvata, koji je podrazumijevao stvaranje hrvatske države od područja BiH u Hercegovini i Srednjoj Bosni, etničkim čišćenjem bošnjačkog stanovništva.

Biografija
Rođen je 12. februara 1940. godine u mnogočlanoj porodici, u selu Sovići kraj Gruda, u zapadnoj Hercegovini. Osnovnu školu završio je u Sovićima. Nakon toga pohađa sjemenište u Sinju i gimnaziju u Đakovu. Godine 1958, nakon što je postao punoljetan, postaje član Saveza komunista Jugoslavije. Školovanje nastavlja u Zagrebu, gdje na Univerzitetu u Zagrebu stiče zvanje magistra ekonomskih nauka. Nakon kraćeg posla u Grudama, 1966. godine zapošljava se u Imotskom. Tu je bio na čelu trgovačkog poduzeća Napredak, koje postiže dobre rezultate.AIM press.ch  Smrt Mate Bobana

Zbog privrednog kriminala, dvije godine provodi u istražnom pritvoru u Splitu. Kraj 1980-ih dočekuje kao predstavnik Tvornice duhana Zagreb, relativno situiran, sa ženom, troje odrasle djece i nekoliko unučadi.

Osniva Hercegovačku demokratsku zajednicu 1991, ali ubrzo stupa u kontakt sa čelništvom HDZ-a u Zagrebu. Predsjednik Republike Hrvatske Franjo Tuđman mu povjerava secesiju i formiranje hrvatskih općina u BiH kako bi bile što nezavisnije od bosanskohercegovačkih vlasti u Sarajevu.

U februaru 1992. Franjo Tuđman šalje izaslanika Stjepana Mesića da smijeni Stjepana Kljujića s položaja predsjednika HDZ-a BiH. Na njegovo mjesto kraće vrijeme dolazi v. d. predsjednika Milenko Brkić, da bi ga na kraju zamijenio Mate Boban. Boban je ovaj puč u stranci komentirao tim da je "Kljujić previše Bosanac, a premalo Hrvat."

Nakon početka rata u BiH hrvatsko stanovništvo radi odbrane od srpske agresije organizira HVO, koji je bio većim dijelom lojalan HDZ-u BiH, te HOS, koji je bio lojalan predsjedništvu HSP-a u Zagrebu. U Grudama, 18. novembra 1991, Mate Boban proglašava Hrvatsku zajednicu Herceg-Bosnu, autonomnu teritorijalnu jedinicu unutar Republike Bosne i Hercegovine.

HZ Herceg-Bosna u početku je obuhvatala samo zapadnu Hercegovinu. HOS koji je bio mješovitog sastava postiže velike uspjehe u borbama sa srpskim paravojnim formacijama zbog čega mu raste popularnost i među Hrvatima i među Bošnjacima. Osvaja dijelove općine Trebinje.  Zapovjednik HOS-a Hercegovine Blaž Kraljević 9. augusta 1992. biva pozvan na sastanak s Matom Bobanom u Mostar, radi dogovora o daljnjem toku ratnih operacija protiv srpskih snaga. Sastanku je prisutvovao i Bruno Stojić, ministar odbrane HZ "Herceg-Bosne". Na tom sastanku Mate Boban je zatražio od Blaža Kraljevića da se stavi pod komandu vlasti Herceg-Bosne i da razoruža Bošnjake u HOS-u. Blaž Kraljević je to odbio i po povratku u svoj štab ubijen je zajedno sa osam svojih podređenih oficira u zasjedi Kažnjeničke bojne HVO-a kojom je zapovjedao Mladen Naletilić zvani Tuta.

Mate Boban je tada pozvao borce HOS-a da se pridruže HVO-u. Ante Prkačin, novi načelnik štaba HOS-a koji je bio poslan od čelništva HSP-a da spriječi sukobe HVO-a i HOS-a je prešao na stranu Mate Bobana i potpisao sporazum kojim je raspustio HOS u BiH. Mnogi HOS-ovci, bez energičnog vodstva, nisu se mogli oduprijeti pritiscima Mate Bobana. Bili su prisiljeni priključiti se HVO-u.
lijevo|200px|Ulica Mate Bobana u Grudama
desno|200px|Memorial Spomen Ppolča u Grudama

U ljeto 1993, Katolička crkva u Bosni i Hercegovini kritikuje Bobana i njegovu politiku prema Bosni i Hercegovini.Mitja, Velikonja. Religious separation and political intolerance in Bosnia-Herzegovina, str. 271. Libery of Congress Cataloging-in-Publication Data, 2003.  Hrvatski katolički vrh, kardinali Franjo KuharićRathfelder, Erich. Rat u ratu, 1998. Preuzeto 16. augusta 2011. i Vinko Puljić, biskup Franjo Komarica i čelnik franjevačke provincije Bosne Srebrene fra Petar Anđelović "odrješito i smjelo osuđuju zločine hrvatskih religioznih nacionalista" i podržavaju nacionalno i religijski pluralističku Bosnu i Hercegovinu. Mate Boban i Gojko Šušak šalju pismo upozorenja kardinalu Kuhariću i upozoravaju ga da se crkveno vodstvo ostavi pitanja koja ih se ne tiču. Mostarsko-duvanjski biskup Ratko Perić i fra Jozo Zovko također navode da je rat u Bosni i Hercegovini političke, a ne religijske naravi.

Pred kraj rata situacija u BiH se promijenila. Međunarodna zajednica bila je izričito jasna da BiH mora ostati cjelovita, stoga Boban više nije bio potreban HDZ-u. Tuđman, koji ga je postavio na vodstvo HDZ-a BiH sada vrši pritisak na njega da to mjesto napusti. Vodstvo HDZ-a u BiH preuzima Dario Kordić a čelnik Herceg-Bosne postaje Krešimir Zubak. Boban priznaje da se osjećaj izdanim i napuštenim. Kraće vrijeme živi u hotelu "Interkontinental" u Zagrebu radi u INI.

Umire u Sovićima 7. jula 1997. u 57. godini života od moždanog udara.

 Reference 

Kategorija:Političari Hrvatske demokratske zajednice Bosne i Hercegovine
Kategorija:Biografije, Grude
Kategorija:Rođeni 1940.
Kategorija:Umrli 1997.